Document ID: 31996L0044

Komisijas Direktīva 96/44/EK
(1996. gada 1. jūlijs),
ar ko tehnikas attīstībai pielāgo Padomes Direktīvu 70/220/EEK par dalībvalstu tiesību aktu tuvināšanu attiecībā uz pasākumiem, kas jāveic, lai novērstu gaisa piesārņošanu, ko rada emisija no mehāniskajiem transportlīdzekļiem
(dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 70/220/EEK (1970. gada 20. marts) par dalībvalstu tiesību aktu tuvināšanu attiecībā uz pasākumiem, kas jāveic, lai novērstu gaisa piesārņošanu, ko rada emisija no mehāniskajiem transportlīdzekļiem [1], kurā jaunākie grozījumi izdarīti ar Direktīvu 94/12/EK [2], un jo īpaši tās 5. pantu,
tā kā Padomes Direktīva 70/220/EEK ir viena no direktīvām, kas attiecas uz EEK tipa apstiprināšanas procedūru, kura izveidota ar Padomes Direktīvu 70/156/EEK [3], kurā jaunākie grozījumi izdarīti ar Komisijas Direktīvu 95/54/EK [4]; tā kā līdz ar to Direktīvas 70/156/EEK noteikumi, ko piemēro transportlīdzekļu sistēmām, detaļām un atsevišķām tehniskām vienībām, attiecas uz šo direktīvu;
tā kā ar Direktīvu 70/220/EEK nosaka specifikācijas tās darbības jomā ietverto transportlīdzekļu emisiju testēšanai, jo, ņemot vērā iegūto pieredzi un jaunākos laboratoriju metožu sasniegumus, šķiet atbilstoši attiecīgi pielāgot šīs specifikācijas;
tā kā vajadzētu arī saskaņot Direktīvas 70/220/EEK testēšanas noteikumus ar testēšanas noteikumiem Padomes Direktīvā 80/1268/EEK (1980. gada 16. decembris) par dalībvalstu tiesību aktu tuvināšanu attiecībā uz mehānisko transportlīdzekļu oglekļa oksīda emisijām un degvielas patēriņu [5], kurā jaunākie grozījumi ir izdarīti ar Komisijas Direktīvu 93/116/EK [6], jo īpaši, ciktāl tas saistīts ar attiecību starp transportlīdzekļa atskaites masu un izmantojamo ekvivalento inerci;
tā kā šī direktīva saskaņo ekvivalentās inerces izmantošanas noteikumus Direktīvā 70/220/EEK ar noteikumiem Direktīvā 80/1268/EEK un Direktīvas 70/220/EEK informācijas dokumenta un tipa apstiprinājuma sertifikāta tekstu ar Direktīvas 70/156/EEK tekstu;
tā kā šie grozījumi attiecas tikai uz administratīvajiem noteikumiem un šajā direktīvā ietverto emisiju mērījumu metodēm; tā kā tāpēc nav nepieciešams atzīt par spēkā neesošiem saskaņā ar esošo direktīvu piešķirtos apstiprinājumus un kavēt šādos apstiprinājumos ietverto jaunu transportlīdzekļu reģistrāciju, pārdošanu un ekspluatācijas uzsākšanu;
tā kā šajā direktīvā paredzētie pasākumi ir saskaņā ar atzinumu, ko sniegusi ar Direktīvu 70/156/EEK izveidotā Komiteja pielāgošanai tehnikas attīstībai,
IR PIEŅĒMUSI ŠO DIREKTĪVU.
1. pants
Direktīvas 70/220/EEK pielikumus groza saskaņā ar šīs direktīvas pielikumu.
2. pants
No 1997. gada 1. janvāra dalībvalstis vairs nedrīkst piešķirt:
- EEK tipa apstiprinājumu saskaņā ar Direktīvas 70/156/EEK 4. panta 1. punktu vai
- valsts tipa apstiprinājumu, izņemot gadījumu, kad izmanto Direktīvas 70/156/EEK 8. panta 2. punkta noteikumus,
attiecībā uz jaunu transportlīdzekļa tipu, pamatojoties uz iemesliem, kas saistīti ar gaisa piesārņošanu ar emisijām, ja tas neatbilst Direktīvas 70/220/EEK noteikumiem.
Ar šo direktīvu neatzīst par spēkā neesošiem saskaņā ar Direktīvu 70/220/EEK piešķirtos apstiprinājumus un nekavē šādu apstiprinājumu attiecināšanu saskaņā ar tādiem direktīvas noteikumiem, ar kādiem tie ir sākotnēji piešķirti.
3. pants
1. Dalībvalstīs stājas spēkā normatīvi un administratīvi akti, kas vajadzīgi, lai līdz 1996. gada 31. decembrim izpildītu šīs direktīvas prasības. Dalībvalstis par to tūlīt informē Komisiju.
Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka kārtību, kā izdarīt šādas atsauces.
2. Dalībvalstis dara Komisijai zināmu savu tiesību aktu procedūru, ko tās pieņem jomā, uz kuru attiecas šī direktīva.
4. pants
Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
5. pants
Šī direktīva ir adresēta dalībvalstīm.
Briselē, 1996. gada 1. jūlijā

Labels: 7
8
15
20